Diari Oficial de la Generalitat Valenciana


Sumari del DOGV 9240, del 22-12-2021 (2021/12276)

RESOLUCIÓ de 3 de desembre de 2021, del president de Turisme Comunitat Valenciana, d'ampliació del període de duració de les beques de classe E i I concedides en 2021.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12821


Data del document
:   03-12-2021

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de desembre de 2021, del president de Turisme Comunitat Valenciana, d'ampliació del període de duració de les beques de classe E i I concedides en 2021. [2021/12347]  
Antecedents de fet  
  
Primer. Mitjançant la Resolució de 29 d'octubre de 2020, del president de Turisme Comunitat Valenciana, es van convocar huit beques per a la realització de pràctiques professionals en matèria de turisme en dependències de la citada entitat pública (beques classe E i classe I).  
Segon. Aquesta convocatòria va ser resolta amb data 29 de gener de 2021, amb la designació de becaris i la constitució de les respectives borses de reserva prioritzades per ordre de puntuació dels aspirants.  
Tercer. En el punt resolutiu deu de la resolució de convocatòria de beques a la qual es fa esment en l'antecedent de fet primer s'estableix que:  
«el període de duració de cada beca s'estendrà fins al 31 de desembre de 2021»,  
si bé es preveu la possibilitat de pròrroga,  
«sense necessitat d'una nova convocatòria, per un període màxim de 12 mesos addicionals, sempre que el desenvolupament de l'activitat que s'estiga efectuant, així ho requerisca o aconselle, i queda condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2022».  
  
Quart. Els respectius tutors, als quals correspon la direcció tècnica de cada beca, han emés, amb data 22 de novembre de 2021, un informe favorable motivat relatiu a l'ampliació del període de gaudi de la corresponent beca en considerar que l'activitat d'aprenentatge que han desenvolupat cadascuna de les persones afectades per la resolució de concessió de beques de 29 de gener de 2021 ha de tindre continuïtat durant 2022 per a culminar amb èxit el seu itinerari formatiu en Turisme Comunitat Valenciana.  
Cinqué. En el projecte de Llei de Pressupostos de la Generalitat per a l'exercici 2022 hi ha una línia nominativa de subvenció en l'entitat Turisme Comunitat Valenciana, subprograma 343, capítol IV, de l'Àrea de Competitivitat Turística, per import de 110.000 euros, crèdit adequat i suficient per a donar cobertura a la pròrroga de beques que es pretén.  
  
Per tot el que s'ha exposat i, de conformitat amb la proposta conjunta formulada, a fi de pròrroga per les respectives comissions avaluadores de beques en matèria de turisme, a la vista dels fets ressenyats i dels fonaments jurídics assenyalats i altres de general i pertinent aplicació, i en exercici de les facultats que competeixen a aquesta Presidència, resolc  
  
Primer  
Prorrogar, per un període de 12 mesos addicionals comprés entre l'1 de gener i el 31 de desembre de 2022, les beques en matèria de turisme de classes E i I que van ser adjudicades mitjançant resolució de 29 de gener de 2021 a les persones que a continuació s'esmenten, beques que seran prorrogades en les mateixes condicions de la seua concessió i sempre que hi haja crèdit adequat i suficient a aquest efecte en els pressupostos de la Generalitat per a l'exercici 2022.  
  
1. Anna Navarro Mosquera DNI \*\*\*646\*\*\* (beca classe I)  
2. Eva Vila Sanchis DNI \*\*\*976\*\*\* (beca classe I)  
3. Bo Zonneveld NIE \*\*\*664\*\*\* (beca classe I)  
4. María Molina Folgado DNI \*\*\*923\*\*\* (beca classe I)  
5. Fernando Pellicer Rocher DNI \*\*\*865\*\*\* (beca classe E)  
6. Pau Francesc Nohales Corcoles DNI \*\*\*090\*\*\* (beca classe E)  
  
Segon  
Mantindre, durant el període de pròrroga de beques al qual es fa esment en el resolc anterior, les borses de reserva de beques de classes E i I constituïdes mitjançant resolució de 29 de gener de 2021, prioritzades aquestes per ordre de puntuació de les persones aspirants a cada classe de beca.  
Tercer  
Comunicar aquesta resolució al Servei de Programació i Gestió Econòmica, al Servei de Personal i Assumptes Generals i al Servei de Planificació i Estratègia Turística perquè, al seu torn, comunique la present resolució als becaris que en l'actualitat estan realitzant les corresponents pràctiques professionals.  
Quart. Publicar la present resolució en el Diari Oficial de la Generalitat Valenciana, d'acord amb el que assenyala l'article 11.1 de les bases reguladores, publicació que farà efecte de notificació a les persones interessades, d'acord amb el que es disposa en la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, https: //www.gva.es, així com en la pàgina web de Turisme Comunitat Valenciana, www.turisme.gva.es  
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciosos administratius, dins del termini de dos mesos, comptats des de l'endemà de la notificació d'aquesta, i, potestativament, podrà interposar-se recurs de reposició davant la Presidència de la Generalitat, en el termini d'un mes, comptador des de l'endemà de la notificació d'aquesta, tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de desembre de 2021.-El president de Turisme Comunitat Valenciana: Francesc Colomer Sánchez.